"จากการสอบปากคำ เพื่อนๆ คนใกล้ชิด รวมทั้งลูกศิษย์ของ น.พ.ประกิตเผ่า ทุกคนพูดเป็นเสียงเดียวกันว่า หมอปกติดี ซึ่งโดยส่วนตัวผมก็เชื่อว่าหมอปกติ และยืนยันว่าสิ่งที่ทำลงไปนั้นทำไปด้วยความบริสุทธิ์ใจอยากจะช่วยเหลือประชาชน และทำไปตามขั้นตอนของกฎหมาย" พ.ต.ท.ฐิติเดช กล่าวขณะที่ พล.ต.ท.อดิศร นนทรี ผบช.น. เปิดเผยว่า เรื่องที่เกิดขึ้นพนักงานสอบสวนต้องทำไปตามกฎหมาย ขณะนี้ต้องรอผู้พิพากษาวินิจฉัย ในวันที่ 2 มีนาคม ส่วนที่มีการระบุว่ามีตำรวจสังกัดกองบัญชาการตำรวจนครบาลเข้าไปร่วมในการนำตัว น.พ.ประกิตเผ่า ไปส่งโรงพยาบาลนั้นตนไม่ทราบ แต่หากมีตำรวจเข้าไปเกี่ยวข้องจริงก็ต้องตรวจสอบว่าได้รับคำสั่งจากใครรายงานข่าวแจ้งว่า พนักงานสอบสวนได้รับเบาะแสจาก เจ้าหน้าที่โรงพยาบาลสงขลานครินทร์ว่า ขณะที่ น.พ.ประกิตเผ่า เดินทางมาที่โรงพยาบาลสงขลานครินทร์วันที่ 19 กุมภาพันธ์นั้น มีตำรวจ 4 นาย พร้อมกับ น.พ.ประกิตพันธุ์ ทมทิตชงค์ พี่ชาย พาตัวมา โดยมีรถตำรวจปฏิบัติการพิเศษ (191) นำขบวน โดยหลังจากเดินทางมาถึงตำรวจทั้ง 4 นาย ก็อยู่เฝ้า น.พ.ประกิตเผ่าที่ห้องพักผู้ป่วย ซึ่งพยานรายดังกล่าวได้ชี้รูปตำรวจ 2 นาย คือ พ.ต.ท.ธ สังกัดกองบัญชาการตำรวจนครบาล และ ด.ต.ช สังกัดกองปราบปรามยืนยันกับพนักงานสอบสวนด้วย โดยพยานรายดังกล่าวระบุว่าตำรวจทั้ง 4 นาย ไม่ยินยอมให้ใครเข้าพบ น.พ.ประกิตเผ่า
ใครพา น.พ.ประกิตเผ่า ไปโรงพยาบาลสงขลานครินทร์
น.พ.ประกิตพันธุ์ ทมทิตชงค์